Vleis rekkers - BibleForums Christian Message Board
Maar hoe rek julle vleis??
Dit is omtrent net hoedervleis wat bekostigbaar is deesdae selfs Varktjoppies (gelukkig eet ek dit nie, maar die gesin geniet dit nog ) kos al oor die R50 per Kg Maar dit is seker beter as die koste van wegneem etes
Vleis is nou darem nog nie so duur hier by ons nie, maar ons eet in elk geval nie meer so baie vleis nie (en ek eet ook nie varkvleis nie - net bacon, maar dit tel nie ). Ek wens soms my man sou bereid wees om 'n vegetarier te word want dis moeilik vir my om een te wees as hy nie is nie - ek sal moet dubbeld kook.
Anton, dankie vir jou krokodil akedisse ...... maar eintlik mag net kokke in die spesifieke onderafdeling pos want dit is in die Koffie huis.... waar net Esters mag pos
My beste raad is om enige enige "deurmekaarkos" (soos my kleintjie dit noem) met lensies aan te vul, dit is 'n uitstekende bron van plantproteine en vesel - dus sommer baaaaiiiieeeee gesond.
Snaaks dat jy dit nou vra - ek het nou net 'n pakkie soya gaan koop om dit te probeer
Ek gebruik soya, maar pappa is nie mal daaroor nie. Die kleintjies eet dit. Ek het nou die dag niks vleis in die huis gehad nie en het toe vir hulle kerrie en rys met net soya gemaak en my oudste sê toe sy eet sommer haar lippe af so lekker is dit.
Ek het soya maalveis (gedroog in pakkies) gekoop en meng dit met die maalvleis om oor pasta te eet, en frikkadelle mee te maak
Update - ek het vanaand spaghetti bolognaise met soya gemaak. Die sous was lekker, met baie uie, tamaties ens. in, maar manlief het met sulke laaaaang tande daaraan geeet. So elke nou en dan kom daar so 'n mompeling van 'hmmm, it's nice', of 'maybe we should add more onions' ens. Na die tyd het hy my darem (met min entoesiasme) ingelig dat dit baie lekker was, en kan ons dit volgende keer met maalvleis meng. Nou ja, daar gaan daardie blink gedagte van my ook by die venster uit . Sal dan maar volgende keer half soya en half maalvleis probeer, en kyk of ek beter resultate daarmee kry. Ekself hou baie van soya, btw.
Hi Protea, hier gaan die lig vir my nou op. My man kan nie eet sonder sy vleis nie, nie net 'n tjoppie op 'n slag nie, sommer 'n halwe bees!! en ja, sy bloedgroep is O. Ek weer, raak so dik vir vleis, eet party keer net 'n spinasie lasagne, en ja, my bloedgroep A! My seuns is altwee A, en hulle lei ook nie aan onttrekking as hulle nie vleis kry nie.
Mona, jy is reg oor die bloedgroep ding...... maar ek wil net brood eet
Haai - my man is A en ek is O+ .
Ek is A+.... en moet myself dwing om vleis te eet...
Maar gegeurde soya en maalvleis gemeng maak lekker frikadelle wat sappig is
Ek het nog altyd maar swaar gesluk aan die hele bloedgroep-dieet idee... maar ek sal maar nie stry nie. My man se bloedgroep is O+ en ek is A- en ons is altwee baie lief vir groente. Om die waarheid te sê Marius noem groente sy poeding.